

**Су ресурстарын үстіңгі көздерден пайдалануға төлем ставкаларын бекіту туралы**

Астана қаласы мәслихатының 2009 жылғы 21 желтоқсандағы N 286/42-IV Шешімі. Астана қаласының Әділет департаментінде 2010 жылғы 28 қаңтарда нормативтік құқықтық кесімдерді Мемлекеттік тіркеудің тізіліміне N 612 болып енгізілді

      РҚАО-ның ескертпесі!  
      Қаулының қолданысқа енгізілу тәртібін 3-тармақтан қараңыз.

      Астана қаласы әкімдігінің ұсынған материалдарын қарап, Қазақстан Республикасының 2003 жылғы 9 шілдедегі Су кодексінің 38-бабының 5) тармағына және Қазақстан Республикасының 2008 жылғы 10 желтоқсандағы «Салық және бюджетке төленетін басқа да міндетті төлемдер туралы» (Салық кодексі)» Кодексінің 487-бабына сәйкес, Астана қаласының мәслихаты **ШЕШТІ:**  
      1. Қосымшаға сәйкес Астана қаласы бойынша су ресурстарын үстіңгі көздерден пайдалануға төлем ставкалары қоса бекітілсін.  
      2. Астана қаласы мәслихатының 2005 жылғы 26 мамырдағы № 144/18-III «Су ресурстарын үстіңгі көздерден пайдалануға төлем ставкаларын бекіту туралы» (нормативтік құқықтық актілерді мемлекеттік тіркеу Тізілімінде 2005 жылғы 20 маусымда № 393 болып тіркелген, 2005 жылғы 26 маусымда № 85 «Астана хабары», 2005 жылғы 30 маусымда № 98 «Вечерняя Астана» газеттерінде жарияланған) шешімінің күші жойылды деп танылсын.  
      3. Осы шешім оны алғашқы ресми жариялаған күннен кейін он күнтізбелік күн өткен соң қолданысқа енгізіледі.

*Астана қаласы*  
*мәслихатының сессия төрағасы                         А. Бұлашев*

*Астана қаласы*  
*мәслихатының хатшысы                              В. Редкокашин*

*Келісілген:*  
*Астана қаласының Табиғи*  
*ресурстар және табиғатты*  
*пайдалануды реттеу*  
*басқармасының бастығы                               М. Иргибаев*

Астана қаласы мәслихатының   
2009 жылғы 21 желтоқсандағы  
№ 286/42-IV шешіміне     
қосымша

**Астана қаласы бойынша су бетіндегі ресурс көздерін пайдалану**  
**үшін төлем ставкалары**

      Ескерту. Қосымшаға өзгеріс енгізілді - Астана қаласы мәслихатының 24.06.2015 № 383/54-V (алғашқы ресми жарияланған күнінен кейін күнтізбелік он күн өткен соң қолданысқа енгізіледі) шешімімен.

|  |  |  |  |  |  |  |  |
| --- | --- | --- | --- | --- | --- | --- | --- |
| \    Арнайы су    \ пайдалану түрі     \      \       \        \         \          \           \            \     Өзен    \  бассейндері \               \                \                 \ | | Тұрғын-үй пайдалану және коммуналдық қызметтер теңге/1000 тек.м. | Өнеркәсіп жылу энергетикасын қоса есептегенде теңге/1000 тек.м. | Ауыл шаруашылығы, теңге/1000 тек.м. | Су көздерінен су алуды жүзеге асыратын, тоған шаруашылықтары, теңге/1000 тек.м. | Су энергетика, теңге/1000 кВт.сағ. | Су көлігі теңге/1000 т. км. |
| 1. | Есіл өзенінің бассейні | 61 | 169 | 48 | 48 | 17 | 5 |
| 2. | Нұра өзенінің бассейні | 68 | 194 | 56 | 53 | - | - |

*Астана қаласы*  
*мәслихатының хатшысы                              В. Редкокашин*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК